jkorsvik/nowiki_second_scrape_merged huggingface dataset:
H-40

H-40 er en type kjølbåt, det vil si mindre seilbåt med kjøl, som ble konstruert i 2006 av den finske seilbåtkonstruktøren Hans Groop (1932–). Den første båten ble sjøsatt i Lysekil i mai 2007. Båten er relativ smal i forhold til lengden.
Båten ble laget siden en gruppe H-35 seilere ønsket seg en større båt, men ikke fant en som tilfredsstilte kravene. 


== Konstruksjon ==
Skrog og dekk er bygget i glassfibersandwich med balsa som distansemateriale. I ytterskiktet er det brukt isopolyester for å minke risiko for osmose. Skottene er laminert til både skrog og dekk og skroget har langsgående bunnstokker. I baugen er det et vanntett kollisjonsskott.
Finnekjølen er i bly med en L-bulb. Roret har skeg.
Riggen er av brøkdelstype og to sett vinklede salingshorn og rigges med maksimalt 105 % fokk. Et evt rullesystem til fokken kan plasseres under dekk.


== Innredning ==
Siden cockpiten er trukket relativ langt frem og båten er smal, blir innredningen liten til å være en båt på 40 fot. Innredningen har tradisjonell planløsning med akterkøye og bad til styrbord og bysse til babord med et lite kartbord i forlengelsen av byssen. Foran dette er det salong med I- og L-sofaer og masten kommer ned i fremkant av salongbordet. Foran salongen er det forpigg med køye for to. Innredningen er i mahogni. Totalt kan seks personer overnatte i båten og ståhøyden ved nedgangen er 1,90 m.
Motoren er noe utradisjonelt plassert akter for salongbordet og motorkassen brukes som ekstra sitteplass. Plasseringen gir enkel adkomst til motoren.


== Kilder ==
Utklippan Yachts AB
Tor Hedberg

Tor Hedberg (født 23. mars 1862, død 13. juli 1931) var en svensk forfatter.
Tor Hedberg var sønn av forfatteren Frans Hedberg. Han var kunst- og litteraturkritiker i Svenska Dagbladet 1897–1907 og kunstkritiker i Dagens Nyheter 1921–1931. 1910–1922 var han sjef for Kungliga Dramatiska Teatern og fra 1924 sjef for Thielska galleriet. Fra 1922 var han medlem av Svenska Akademien på stol nummer 4. Han var gift med skuespillerinnen Stina Holm.


== Verker (utvalg) ==
Högre uppgifter (1884)
Glädje (1889)
Gerhard Grimm (1897)
Johan Ulfstjärna (1907)
Nationalmonumentet (1923)


== Referanser ==
Robert Rubin

Robert Edward Rubin (født 29. august 1938 i New York) er en amerikansk bankmann som tidligere har tjenestegjort som USAs finansminister i perioden mellom 1995 til 1999 under president Bill Clinton.
Han studerte ved Harvard College, London School of Economics og Yale Law School. Han begynte sin jobbkarriere på advokatkontoret Cleary, Gottlieb, Steen & Hamilton i New York. Han ble så i 1966 ansatt av Goldman Sachs.
Rubin var en av presidentens rådgivere i økonomisk politikk i perioden 1993 til 1995, og ble deretter finansminister. Han gikk av i 1999 for å tiltre stillingen som administrerende direktør på finanskonsernet Citigroup, en stilling han hadde til 2007 da han ble erstattet av Win Bischoff.
Rubins økonomipolitikk under Clinton har vært ledende i Det demokratiske parti siden han var finansminister, og har laget uttrykket «Rubinomics». Man begrenset offentlige utgifter, kuttet budsjettunderskuddet og åpnet mer opp for frihandel, som i kombinasjon skulle gjøre finansmarkedet trygge på politikken, føre til kapitalflyt og oppgangskonjunktur.


== Referanser ==


== Eksterne lenker ==
Offisielt nettsted 
(en) Robert Rubin – kategori av bilder, video eller lyd på Commons 
(en) Robert Rubin på Internet Movie Database 
(en) Treas.gov – Robert E. Rubin (1995–1999) – Biografien til Rubin hos U.S. Department of the Treasury.
Nöteborgstraktaten

Nöteborgstraktaten eller Nöteborgsfreden eller freden i Nöteborg var en fredsavtale mellom Sverige og Novgorod (forløperen til Russland), som ble inngått i Nöteborg 12. august 1323 og avsluttet med dette en krig som hadde pågått mellom disse to landene mer eller mindre i 30 år, siden 1293, som var en del av de svensk-novgorodske krigene.
Traktaten fastslo Sveriges østlige grense, og denne kom til å gjelde som grense mellom Sverige og Russland helt fram til freden i Teusina av 18. mai 1595. Historikere har imidlertid i ettertid noe ulike oppfatninger om hvor grensen gikk, da teksten i traktaten bare angir fra Systerbäckens utløp i Finskebukta til Kajanahavet. 
Det er enighet om at den sørlige delen frå Systerbäck til Vuoksen og den sørlige Saimen, samt at de tre herredene Äyräpää, Jääski og Savolax gjennom denne traktaten tilfalt Sverige. Hva det henvises til med Kajanahavet er imidlertid uklart og grensen nord for Ladoga har flere tolkninger. Kajanahavet angir enten det nordlige Bottenviken eller Ishavet. Andre kilder henviser til det historiske landmerket Bygde sten utenfor Bygdeå i Västerbotten som mulig grense fra den svenske siden.
Andre igjen mener at grenselinjen gikk fra Det karelske nes i nord-nordvestlig retning opp til Bottenviken og Pyhäjoki elv i Österbotten var da grenseelv. Til slutt er det noen som hevder at grensen gikk til Ishavet. En siste tolkning var at det som i dag er det nordlige Finland, var et felles skattland for Sverige og Novgorod.


== Litteratur ==
Nöteborgsfreden och Finlands medeltida östgräns (svensk). Helsingfors: Svenska litteratursällskapet i Finland. 1968. 
Nöteborgsfreden och Finlands medeltida östgräns: andra delen (svensk, dansk, and engelsk). Helsingfors: Svenska Litteratursällskapet i Finland. 1991. 


== Eksterne lenker ==
Artikkel i Dansk historisk tidsskrift
Klokke (elektronikk)

I elektronikk brukes betegnelsen klokke eller klokkesignal for å beskrive et regelmessig signal som styrer en prosess som trenger et slikt signal.


== Signalform ==
Klokkesignalet er omtrent alltid et firkantsignal med en uforanderlig frekvens, duty cycle og spenning. Det kan være et hurtig signal (kHz, MHz) med 50 % duty cycle (arbeidssyklus, 50 % har lik tid for logiske "1"-ere og "0"-ere). For langsommere signaler har klokka ofte bare en kortvarig puls (kalt en klokkepuls), slik at signalet har en lav (for positiv puls) eller høy (for negativ puls) duty cycle.


== Flanker ==
Oftest reagerer prosessen som bruker klokka på flankene dens (skifte fra "0" til "1" eller fra "1" til "0").


== Prosesser som trenger klokke ==
En klokke kan styre tellere som for eksempel elektroniske ur
Mikroprosessorer i computere og andre steder styres av en eller flere klokker
Et RAM-minne holder på informasjonen sin gjennom et klokkesignal som regelmessig frisker opp interne ladninger slik at informasjonen beholdes
Analog- til digitalomformere (ADC-er) trenger en klokke
Chopper-forsterkere trenger en klokke for chopperen (opphakkeren)
Offentlige, synkroniserte ur. Slike får ofte en puls per sekund eller per minutt fra en sentralenhet.


== Klokkefeil ==
Klokkesignaler kan være beheftet med forskjellige feil:

Absolutt feil: Klokkesignalet går for fort eller for langsomt
Jitter (skjelving): Pulsenes flanker kommer ikke helt regelmessig, men slingrer litt. Jitter måles i prosent og beskriver avviket i tid relativt til tiden for en hel periode
Jitterstøy: Når jitteret er tilfeldig og ikke regelmessigNoen prosesser, som AD-omforming, kan være ganske ømfintlige for jitter. Jitter fører da til reduksjon av prosessens kvalitet
FreeCode

FreeCode AS var et norsk IT-selskap som ble etablert av Geir Isene og Katrine Isene den 1. juli 2004, og videresolgt januar 2012. Selskapet ble erklært konkurs 7. november 2012. 
Selskapet baserte seg utelukkende på fri programvare og åpne standarder. FreeCode hadde lokaler i Jeppebygget i Slemdalsveien 70 på Vinderen frem til bygget ble totalskadd i en brann som varte fra 13. til 14. august 2008, og holder i dag til i Nydalen. I februar 2012 overtok ny gruppering kontroll i FreeCode. Ny ledelse kom på plass med Pål Berg som daglig leder, Thor Henning «Totto» Hetland som CTO, Tom Ødegården som ansvarlig for forretningsutvikling og Jan William Haagensen som ny salgs- og markedsjef.
FreeCode var et eksempel på hvordan «man kan tjene penger på noe som er gratis». Ved å benytte frie lisenser på all programvare og kursmatriell som produseres, genererte de trafikk til sine øvrige tjenester, som omfattet:

Rådgivning
Produkt
Utvikling
Implementering
Drift
Kursvirksomhet
Support


== Utmerkelser ==
I 2008 vant FreeCode Oslo kommunes Etablererpris, for å ha «lyktes godt i sin etablering, at de fremmer åpen innovasjon og verdideling, samt at firmaet tar et 'samfunnsmessig ansvar med sitt sosiale engasjement'.»


== Konkurs ==
Freecode begjærte oppbud i selskapet i november 2012.
Bostyrer er Adv. Jacob S. Bjønness-Jacobsen ved Advokatfirmaet Grette. Konkursboet ble kjøpt opp av Bodøselskapet Seria AS.


== Referanser ==


== Eksterne lenker ==
Hjemmesidene til FreeCode AS Arkivert 23. september 2008 hos Wayback Machine.
IT frameworks
FreeTIL community side
Storhoggfossen

Storhoggfossen er en foss i Suldal kommune i Rogaland. Den ligger i elva Ulla ved bygda Jøsenfjorden. Den har en total fallhøyde på 8 meter over en elvestrekning på 90 meter. Etter Ulla-Førre-utbyggingen på 1970-tallet er vannføringen i fossen sterkt redusert. 
I 1988 ble det bygget en laksetrapp i Storhoggfossen.En del eldre lister over de høyeste fossene i Norge har med Storhoggfossen i Ulla, oppgitt med en fallhøyde på 210 meter.
Andre lister oppgir Storefoss, med samme fallhøyde.  Ifølge NVE må begge deler være feil.  Muligens skyldes feilen en forveksling mellom flere fosser: Storhoggfossen, Storefoss mellom Sandsavatnet og Ulla samt fossen i Fossajuvet i Ulladalen.   Den høye fossen i Fossajuvet eksisterer ikke lenger, etter Ulla-Førre-reguleringen.


== Se også ==
Liste over fosser i Norge


== Referanser ==


== Eksterne lenker ==
Bilde fra Storhoggfossen i 1920, Digitalt Museum
Andebu Sparebank

Andebu Sparebank er en frittstående og selvstendig sparebank i Sandefjord. Banken ble etablert i 1863. Hovedkontoret ligger i Andebu sentrum. Banken har også filial i Sandefjord by. Banken er medeier i Eika Gruppen. Tidligere hadde den også filial i Kodal.


== Relevante nettstader ==
Andebu Sparebank sin nettstad
Liste over medlemmer av Académie française

Liste over medlemmer av Académie française.


== Litteratur ==
Recueil des harangues prononcées par Messieurs de l'Académie françoise, dans leurs receptions, & en d'autres occasions différentes, depuis l'establissement de l'Académie jusqu'à présent.
Tome 1, [3 sept. 1640-24 janv. 1684] ; texte sur Gallica
Tome 2, [2 mai 1684-Mal:1er mars 1708] ; texte sur Gallica


== Se også ==
Académie française
George Gerbner

George Gerbner (født 8. august 1919, død 24. desember 2005) var professor i kommunikasjon og en av grunnleggerne av kultivasjonsteorien. 


== Liv og virke ==
Gerbner var født i Budapest i Ungarn, og emigrerte som poet til USA i slutten av 1939. Han tok bachelorgrad i journalistikk ved University of California, Berkeley i 1942. Han jobbet i en kort periode som journalist, kommentator og redaktør i avisen San Francisco Chronicle før han vervet seg til tjeneste hos US Army i 1943.
Etter krigen arbeidet han som freelancer og underviste i journalistikk ved  El Camino College samtidig som han tok mastergrad (1951). Under arbeidet med sin doktorgradsavhandling i kommunikasjon ved University of Southern California publiserte han artikkel «Toward a General Theory of Communication», som senere dannet grunnlaget for kultivasjonsteorien. Hans avhandling (1955) vant USC's award for «best dissertation».Gerbner arbeidet som dekan ved Annenberg School for Communication at the University of Pennsylvania (1964–1989), og var sterkt delaktig i skolens studier i kommunikasjonsteori. I 1968 grunnla han Cultural Indicators Research Project som katalogiserte innhold i amerikansk fjernsynsprogrammer (3000 programmer) og overvåket seeres reaksjoner på disse programmene.
Gerbners hovedinteresse var hvordan mediene former vår oppfatning av og holdning til vold. Hans begrep «mean world syndrome» peker på at seere som ser store mengder fjernsynsvold har en tilbøyelighet til å tro at verden er mer grusom og voldelig enn hva den faktisk er.Fra 1997 arbeidet han som professor i telekommunikasjon ved Temple University. I slutten av november 2005 ble Gerbner rammet av kreft og han døde julaften samme år hjemme i Philadelphia.


== Referanser ==


== Kilder ==
artikkel i The New York Times
Annenberg School for Communications
Svartholshøe

Svartholshøe er et fjell nord i Jotunheimen nasjonalpark, Lom kommune i Innlandet. Det ligger drøyt tre kilometer nord for Glittertinden og har en høyde på 2 067 meter over havet.


== Se også ==
Liste over Norges høyeste fjell


== Fotnoter ==


== Referanser ==
Midtmaradalstindane

Midtmaradalstindane er en fjellrekke med flere større og mindre topper i Hurrungane i Sogn og Fjordane. Nordre Midtmaradalstinden er den høyeste av toppene med en høyde på 2 062 meter over havet og ligger på grensa mellom Årdal og Luster, mellom Austre Ringstind og Søre Dyrhaugstinden.
Fjellet ligger ved Midtmaradalsbreen like sør for Storen og Skagastølstindane.
Andre topper på fjellet er Store Midtmaradalstinden (2 056 moh), Vetle Midtmaradalstinden (2 018 moh) og Søndre Midtmaradalstinden (1 959 moh). Disse ligger bare i Årdal kommune.


== Se også ==
Liste over Norges høyeste fjell
Liste over fjell i Skandinavia


== Referanser ==
Knerten (film)

Knerten er en norsk barnefilm fra 2009 regissert av Åsleik Engmark (som også har stemmen til figuren Knerten). Filmen er basert på Anne-Cath. Vestlys bøker om Lillebror og Knerten. Den er den første av filmene om Knerten, der de neste er Knerten gifter seg, Knerten i knipe (2011), Ekspedisjon Knerten (2017) og Knerten og sjøormen (2020).
Animasjonsdelene er ved Qvisten Animation.
Den ble en stor publikumssuksess og ble sett av over 370 000 da den gikk på norske kinoer. Den ble den sjette mest besøkte filmen på norske kinoer i 2009. De tre filmene hadde tilsammen over 1 millioner besøkende på kino.
Den fikk blandet mottakelse av de norske anmelderne. Dagbladet, Aftenposten og Dagsavisen gav den terningkast fire, mens VG og FilmMagasinet gav tre.Filmen vant klassen for beste barnefilm under Amandaprisen 2010 og vant i tillegg klassene for beste viuselle effekter (Qvisten Animation v/Ove Heiborg og Peter Spence) og beste produksjonsdaesign/scenografi (Harald Egede-Nissen). I tillegg var den nominert i klassene beste kvinnelige hovedrolle (Pernille Sørensen), beste lyddesign (Hugo Ekornes og Gunn Tove Grønsberg) og Folkets Amanda.


== Handling ==
Lillebror har nylig flyttet fra Oslo, ut på landet og har ikke fått nye venner, da hans fantasivenn – trepinnen Knerten – dukker opp i en vedstabel. Når Lillebrors mamma tar seg jobb i butikken Eilertsen & EFTF mens far er på reise som undertøysselger, må Lillebror klare seg selv store deler av dagen.


== Rolleliste ==
Adrian Grønnevik Smith som Lillebror
Åsleik Engmark som stemmen til Knerten
Jan Gunnar Røise som Far
Pernille Sørensen som Mor
Petrus A. Christensen som Philip
Amalie Blankholm Heggemsnes som Vesla
Per Schaanning som Eilertsen
Kjersti Fjeldstad som Tante Rundtomkring
Per Jansen som Snekkeren
Lisa Loven Kongsli som Filmstjernen Vivian Løkkeberg
John Brungot som Bussjåføren
Jan-Paul Brekke som Flyttemann
Magnus Devold som Flyttemann
Amalie Sveen Ulven som Marie
Ole Johan Skjelbred-Knutsen som Veslas far
Matilde Madshus
Niklas Hovland


== Referanser ==


== Eksterne lenker ==
(en) Knerten på Internet Movie Database 
(no) Knerten i Nasjonalbibliotekets filmografi 
(no) Knerten hos Filmfront 
(sv) Knerten i Svensk Filmdatabas 
(da) Knerten i Danmark Nationale Filminstitut 
(nl) Knerten på MovieMeter 
(en) Knerten på AllMovie 
(en) Knerten på Rotten Tomatoes
Holåtindan

Holåtindan er et fjellmassiv mellom de indre delene av Tundradalen og Lundadalen i Breheimen nasjonalpark. Den vestre toppen danner grensepunkt mellom Skjåk kommune i Innlandet og Luster kommune i Vestland. Mellom disse ligger Holåbreen.Den høyeste toppen er Midtre Holåtinden med en høyde på 2 047 meter over havet. Austre Holåtinden er litt lavere, 2 043 moh., mens Vestre Holåtinden har en høyde på 2 039 moh. Sistnevnte ligger på grensen til Luster kommune i Sogn og Fjordane og litt lenger sør ligger en annen topp i samme massivet på 1 816 moh. En annen topp igjen ligger nord for Vestre Holåtinden med en høyde på 1 964 moh.


== Se også ==
Liste over Norges høyeste fjell
Liste over fjell i Skandinavia


== Referanser ==
George J. Tenet

George John Tenet (født 5. januar 1953 i Flushing i Queens i New York i USA) er en amerikansk professor i anvendt diplomati, og var tidigere direktør for CIA. Den sistnevnte tjeneste innehadde han fra juli 1997 til juli 2004, noe som innebærer at han var en av dem som så langt hadde vært CIA-sjef lengst.


== Biografi ==
George Tenet ble født i Queens av to immigranter. Hans mor Evangelina kommer fra Albania men er etnisk gresk, og hans far kommer fra Hellas. Han studerte internasjonal politikk ved Georgetown University og Columbia University. Hans far drev en liten spiserestaurant i Little Neck. Hans tvillingbror ble døpt William.Etter en tid ved American Hellenic Institute, ble han ansatt av John Heinz ved USAs senat. På 1980-tallet ble han vervet til  Bill Clintons nasjonale sikkerhetsgruppe, og ble av samme president utnevnt til sjef for  National Security Council. I 1995 ble han undersjef ved CIA, og ble 11. juli 1997 enstemmig bekreftet av senatet til posten som organisasjonens toppsjef. Selv om denne posten vanligvis er politisk besatt og sjefsskifte skjer når et annet parti får presidenten, forble han i stillingen etter at George W. Bush etterfulgte Bill Clinton som president.
Lenge før 11. september-angrepene påpekte Tenet den økende trussel fra terrorismen. Den 15. september 2001 presenterte han Worldwide Attack Matrix, en antiterrorismekampanje for 80 land. 
Den 3. juli 2004 fratrådte Tenet fra posten som sjef for CIA «av personlige grunner». Han mottok i desember samme år Presidential Medal of Freedom.


== Referanser ==
Yeshiva University

Yeshiva University  er et privat, uavhengig jødisk universitet i New York i delstaten New York, USA. Det ble opprettet i 1886 som talmudskolen Etz Chaim Yeshiva. Fra 1897 het skolen Rabbi Isaac Elchanan Theological Seminary.
Lærestedet omfatter også Albert Einstein College of Medicine i The Bronx, New York, siden 1955. Ved siden av legeutdanning spesialiserer skolen seg på behandling av rusmiddelmisbruk, barnemedisin og psykiatri.
Undervisningen skjer etter moderate jødiske prinsipper – med religiøse studier uavhengig av de ikke-religiøse. Ved universitetet var det 5 998 studenter i 2006. Studiene gis opp til mastergradsnivå.
Benjamin Ferencz donerte 1 million dollar til Yeshiva University, til et senter som fikk navnet «Benjamin B. Ferencz Human Rights and Atrocity Prevention Clinic».


== Referanser ==


== Eksterne lenker ==
(en) Offisielt nettsted 
(en) Yeshiva University – kategori av bilder, video eller lyd på Commons 
Albert Einstein College of Medicine Arkivert 17. mai 2008 hos Wayback Machine.
Smørstabbtindan

Smørstabbtindan er en fjellrygg i Jotunheimen i Lom i Innlandet. Tindene ligger rundt isbreen Smørstabbreen. Den høyeste toppen er Storebjørn på 2 222 meter over havet.


== Fjelltopper ==
Storebjørn (2 222 moh)
Store Smørstabbtinden (2 208 moh)
Sokse (2 159 moh)
Veslebjørn (2 150 moh)
Skeie (2 118 moh)
Kalven (2 034 moh)
Geite (2 002 moh)
Søre Smørstabbtindan (3 topper: 2 045 moh, 2 033 moh, 2 030 moh)


== Referanser ==
Worcester State University

Worcester State University  er et delstatseid universitet i Worcester i delstaten Massachusetts, USA. Det ble opprettet i 1874.
Ved universitetet var det 5 440 studenter og 385 vitenskapelig ansatte i 2006, og samme året var skolepengene US$ 5 539 for studenter folkeregistrert i delstaten. Studiene gis opp til mastergradsnivå.


== Referanser ==


== Eksterne lenker ==
(en) Offisielt nettsted
Woodbury University

Woodbury University  er et privat universitet i Burbank i delstaten California, USA. Det ble opprettet i 1884.
Ved universitetet var det 1 485 studenter og 237 vitenskapelig ansatte i 2006, og samme året var skolepengene US$ 23 572 for studenter folkeregistrert i USA. Studiene gis opp til mastergradsnivå.


== Eksterne lenker ==
(en) Offisielt nettsted
Winthorp University

Winthorp University  er et delstatseid universitet i Rock Hill i delstaten Sør-Carolina, USA. Det ble opprettet i 1886.
Ved universitetet var det 6 292 studenter og 543 vitenskapelig ansatte i 2006, og samme året var skolepengene US$ 9 500 for studenter folkeregistrert i USA. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Winthrop University – kategori av bilder, video eller lyd på Commons
Winona State University

Winona State University  er et delstatseid universitet i Winona i delstaten Minnesota, USA. Det ble opprettet i 1858.
Ved universitetet var det 8 220 studenter og 456 vitenskapelig ansatte i 2006, og samme året var skolepengene US$ 7 100 for studenter folkeregistrert i USA. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Winona State University – kategori av bilder, video eller lyd på Commons
Moldulhøi

Moldulhøi er et fjell mellom Bøverdalen i Lom kommune og Lundadalen i Skjåk kommune i Innlandet. Det har en høyde på 2 044 meter over havet. Vinjeronden i Rondane er like høy.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==
Roverud barneskole

Roverud barneskole er en barneskole for elever i området fra Roverud og østover mot svenskegrensen, inkludert stedene Hokkåsen og Lundersæter. Den ligger noe utenfor tettstedet mot nordøst. Skolen fikk i 2001 Pedagogisk pris av Østlandsk Lærerstevne for den såkalte Roverudmodellen. Samme år utnevnte daværende utdanningsminister Kristin Clemet skolen til Bonusskole. Skolen ble også tildelt Arbeidsmiljøprisen for Innlandet for 2007.
Fram til 1990-årene mottok også skolen ungdomsskoleelever fra Brandval skole, men disse ble overført til Tråstad ungdomsskole. I 2018 ble også ungdomstrinnet ved Roverud, sammen med Tråstad og Holt, flyttet til nye Kongsvinger ungdomsskole. Tidligere var det også en offentlig barneskole på Lundersæter, men denne ble nedlagt og senere gjort om til privat montessoriskole.
Wingate University

Wingate University  er et privat, kristent (baptistisk) universitet i Wingate i delstaten Nord-Carolina, USA. Det ble opprettet i 1896.
Ved universitetet var det 1 809 studenter og 162 vitenskapelig ansatte i 2006, og samme året var skolepengene US$ 17 650 for studenter folkeregistrert i USA. Studiene gis opp til mastergradsnivå samt den yrkesrettede profesjonsgraden First Professional.


== Eksterne lenker ==
(en) Offisielt nettsted
Wilmington College

Wilmington College  er et privat universitet i New Castle i delstaten Delaware, USA. Det ble opprettet i 1967.
Ved universitetet var det 7 911 studenter og 946 vitenskapelig ansatte i 2006, og samme året var skolepengene US$ 8 060 for studenter folkeregistrert i delstaten. Studiene gis opp til doktorgradsnivå.


== Eksterne lenker ==
Wilmington College
Eggen (fjell)

Eggen (også skrevet Eggi) er et fjell sør for Gjende i Jotunheimen nasjonalpark, i Vågå kommune i Innlandet. Det har flere toppunkter, hvorav Sørtoppen er høyest med 2 045 meter over havet, fulgt av Nordtoppen med 2 041 moh.


== Se også ==
Liste over Norges høyeste fjell


== Referanser ==


== Litteratur ==
Thommessen, Erik W. (1997). Jotunheimen: turguide for fjellene mellom Bygdin og Gjende. Fagernes: Valdres forl. s. 82. ISBN 8275620228.